กฎกระทรวง ฉบับที่ 2 (พ.ศ. 2535) ออกตามความในพระราชบัญญัติช่างรังวัดเอกชน พ.ศ. 2535
ประกาศวันที่ 1992-11-06

content: กฎกระทรวง ฉบับที่ ๒ (พ.ศ. ๒๕๓๕) ออกตามความในพระราชบัญญัติช่างรังวัดเอกชน พ.ศ. ๒๕๓๕
content: อาศัยอำนาจตามความในมาตรา ๕ และมาตรา ๒๓ แห่งพระราชบัญญัติช่างรังวัดเอกชน พ.ศ. ๒๕๓๕ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ การขอรับใบอนุญาตเป็นช่างรังวัดเอกชน ให้ผู้ขอยื่นคำขอตามแบบ ช.๑ ท้ายกฎกระทรวงนี้ ต่อคณะกรรมการช่างรังวัดเอกชน โดยยื่นผ่านนายทะเบียน ณ สำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้น
sectionNo: 2
content: ข้อ ๒ เมื่อนายทะเบียนได้รับคำขอพร้อมด้วยหลักฐานตามข้อ ๑ แล้ว ให้เสนอคณะกรรมการช่างรังวัดเอกชนเพื่อพิจารณาต่อไป
sectionNo: 3
content: ข้อ ๓ เมื่อคณะกรรมการช่างรังวัดเอกชนได้พิจารณาแล้วมีมติอนุญาตให้นายทะเบียนรับขึ้นทะเบียนและดำเนินการออกใบอนุญาตเป็นช่างรังวัดเอกชนตามแบบ ช.๒ ท้ายกฎกระทรวงนี้และออกบัตรประจำตัวตามแบบ ช.๓ ท้ายกฎกระทรวงนี้ ให้แก่ผู้ขอ ใบอนุญาตเป็นช่างรังวัดเอกชนตามวรรคหนึ่ง
sectionNo: 3
content: ให้ทำเป็นคู่ฉบับรวมสองฉบับมอบให้ผู้ขอหนึ่งฉบับ อีกหนึ่งฉบับให้เก็บไว้ ณ สำนักงานคณะกรรมการช่างรังวัดเอกชน
sectionNo: 4
content: ข้อ ๔ เมื่อคณะกรรมการช่างรังวัดเอกชนได้พิจารณาคำขอตามข้อ ๑ แล้ว ให้นายทะเบียนแจ้งมติให้ผู้ขอทราบ
sectionNo: 5
content: ข้อ ๕ การออกใบแทนใบอนุญาตเป็นช่างรังวัดเอกชน ให้ดำเนินการดังนี้ (๑) กรณีที่ใบอนุญาตเป็นช่างรังวัดเอกชนของผู้ใดชำรุดหรือสูญหาย ให้ผู้นั้นยื่นคำขอรับใบแทนใบอนุญาตเป็นช่างรังวัดเอกชนตามแบบ ช.๔ ท้ายกฎกระทรวงนี้ ต่อนายทะเบียน ณ สำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้น (๒)
sectionNo: 5
content: เมื่อนายทะเบียนได้รับคำขอพร้อมด้วยหลักฐานตาม (๑) แล้ว และเห็นว่าหลักฐานที่แนบคำขอถูกต้อง ให้ออกใบแทนใบอนุญาตเป็นช่างรังวัดเอกชนให้แก่ผู้ขอ (๓) แบบใบแทนใบอนุญาตเป็นช่างรังวัดเอกชน ให้ใช้แบบใบอนุญาต โดยมีอักษรสีแดงคำว่า “ใบแทน” ไว้ด้านหน้าเหนือครุฑ และมุมบนด้านขวาให้มีวันเดือนปี
sectionNo: 5
content: พร้อมทั้งจำนวนครั้งที่ออกใบแทนใบอนุญาตไว้ด้วย (๔) การออกใบแทนใบอนุญาตเป็นช่างรังวัดเอกชน ให้นายทะเบียนคัดลอกรายการในใบอนุญาต รวมทั้งคัดชื่อประธานกรรมการและชื่อนายทะเบียนผู้ออกใบอนุญาตไว้ และลงลายมือชื่อกำกับไว้ที่มุมบนด้านขวาของใบแทนใบอนุญาตใต้วันเดือนปีและจำนวนครั้งที่ออกใบแทนใบอนุญาต (๕)
sectionNo: 5
content: เมื่อดำเนินการตาม (๔) เสร็จแล้วหรือไม่อาจดำเนินการได้ ให้นายทะเบียนแจ้งให้ผู้ขอทราบโดยให้ผู้ขอลงลายมือชื่อไว้เป็นหลักฐาน หรือแจ้งเป็นหนังสือโดยส่งทางไปรษณีย์ลงทะเบียนตอบรับภายในสามสิบวันนับแต่วันยื่นคำขอ
sectionNo: 6
content: ข้อ ๖ บัตรประจำตัวช่างรังวัดเอกชน ให้ใช้ได้หกปีนับแต่วันออกบัตร ในกรณีที่บัตรประจำตัวช่างรังวัดเอกชนฉบับเดิมหมดอายุตามวรรคหนึ่ง ชำรุดหรือสูญหายช่างรังวัดเอกชนผู้เป็นเจ้าของบัตรจะต้องยื่นคำขอออกบัตรประจำตัวใหม่ต่อนายทะเบียน ณ สำนักงานคณะกรรมการช่างรังวัดเอกชน
sectionNo: 7
content: ข้อ ๗ การยื่นคำขอออกบัตรประจำตัวช่างรังวัดเอกชนใหม่ตามข้อ ๖ ให้ดำเนินการดังนี้ (๑) ให้ผู้ขอยื่นคำขอพร้อมด้วยหลักฐานตามที่ระบุไว้ในแบบ ช.๕ ท้ายกฎกระทรวงนี้ (๒) เมื่อนายทะเบียนได้รับคำขอพร้อมด้วยหลักฐานตาม (๑) แล้ว และเห็นว่าถูกต้องให้ออกบัตรประจำตัวช่างรังวัดเอกชนฉบับใหม่ให้
content: ให้ไว้ ณ วันที่ ๑๓ ตุลาคม พ.ศ. ๒๕๓๕ เด่น โต๊ะมีนา รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงมหาดไทย
content: [เอกสารแนบท้าย] ๑. คำขอรับใบอนุญาตเป็นช่างรังวัดเอกชน (แบบ ช.๑) ๒. ใบอนุญาตเป็นช่างรังวัดเอกชน (แบบ ช.๒) ๓. แบบบัตรประจำตัวช่างรังวัดเอกชน (แบบ ช.๓) ๔. คำขอรับใบแทนใบอนุญาตเป็นช่างรังวัดเอกชน (แบบ ช.๔) ๕. คำขอทำบัตรประจำตัวช่างรังวัดเอกชนใหม่ (แบบ ช.๕) (ดูข้อมูลจากภาพกฎหมาย)
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๓ แห่งพระราชบัญญัติช่างรังวัดเอกชน พ.ศ. ๒๕๓๕ บัญญัติว่า การขอรับใบอนุญาตเป็นช่างรังวัดเอกชน การออกใบอนุญาตและใบแทนใบอนุญาตและการออกบัตรประจำตัวช่างรังวัดเอกชน ให้เป็นไปตามแบบและวิธีการที่กำหนดในกฎกระทรวง
content: จึงจำเป็นต้องออกกฎกระทรวงนี้